મુંબઈ – દેશની આઝાદીની લડતમાં યોગદાન આપનાર અને જાણીતા સ્વાતંત્ર્ય સેનાની મથુરાદાસ એચ. મહેતાને શ્રદ્ધાંજલિ સ્વરૂપે દક્ષિણ મુંબઈના કર્માઈકલ રોડ ખાતે જાપાનીઝ કોન્સ્યૂલેટની સામેના ચોકનું આજે સવારે ‘મથુરાદાસ મહેતા ચોક’ તરીકે નામકરણ કરવામાં આવ્યું હતું. મહારાષ્ટ્રનાં ગ્રામીણ વિકાસ ખાતાનાં પ્રધાન પંકજા મુંડેનાં હસ્તે ચોક ખાતે તકતીનું અનાવરણ કરવામાં આવ્યું હતું.